संक्षेप करने के लिए दस्तावेज़: 1983 की फिल्म हिम्मतवाला के रिमेक में अजय देवगन और तमन्ना है.

'हे बेबी','हाउसफुल 1 और 2' बनाने वाले साजिद ख़ान अब 'हिम्मतवाला' का रिमेक बना रहे हैं.

साजिद के मुताबिक वो शुरु से ये रिमेक बनाना चाहते थे. वे कहते हैं,"मेरे दिल में हमेशा ये ख़्वाहिश थी कि मैं हिम्मतवाला का रिमेक बनाऊं,वो फिल्म जिसके लिए मैं बचपन से पागल था. इस फिल्म की रिपीट वैल्यू बहुत थी तभी तो मैंने 36 बार ये फिल्म थिएटर में देखी."

"शायद नई हिम्मतवाला का नाम टॉप 3 ग्रॉसर में होगा.फिल्म की पटकथा मैंने इस तरह बनाई है कि आप इस फिल्म को 3-4 बार देखेंगे.बच्चे तो हर तीन दिन में एक बार देखेंगे."

साजिद ख़ान,निर्देशक

1983 में निर्देशक के राघवेंद्र राव द्वारा बनाई इस फिल्म के बारे में बात करते हुए साजिद कहते हैं, "जीतूजी,कादर खान,शक्ति कपूर,फिल्म के गाने,कॉमेडी सब कुछ था इस फिल्म में.ये फिल्म मुझे एक गिल्टी प्लेज़र देती थी."

हिम्मतवाला का रिमेक

फिल्म के रिमेक की बात करते हुए साजिद ने बताया, "मुझे ऐसा लगता है कि शायद सिनेमा जगत की ग्रासर में टॉप 3 में इस फिल्म का नाम होगा.फिल्म की पटकथा मैंने इस तरह बनाई है कि आप इस फिल्म को 3-4 बार देखेंगे.बच्चे तो हर तीन दिन में एक बार देखेंगे."

साथ ही साजिद ने ये भी कहा कि रिमेक फिल्मों का अपना एक विश्वास होता है जिसे लेकर निर्देशक आगे बढ़ता है. साजिद के अनुसार "90 की अग्निपथ फ्लॉप थी पर उसका रिमेक सुपरहिट रहा.नई वाली हिम्मतवाला को भी सब पसंद करेंगे जिन्होंने पुरानी हिम्मतवाला देखी है वो भी."

हिम्मतवाला के रिमेक में मुख्य भूमिका अजय देवगन और दक्षिण भारत की अभिनेत्री तमन्ना निभा रही है. फिल्म 29 मार्च को रिलीज होगी.

इसे भी पढ़ें

\nसंक्षेप उसी भाषा में जिसमें दस्तावेज़ है:
अस्सी के दशक में जीतेंद्र औऱ श्रीदेवी की फिल्म 'हिम्मतवाला' ने बॉक्स ऑफिस पर तो सफलता हासिल की ही थी पर साथ ही निर्देशक साजिद ख़ान का दिल इस तरह जीता था कि उन्होंने ये फिल्म 36 बार देख डाली.